Garfield

Garfield er en tegneserie om den lasagne-elskende kat Garfield, hunden Futte (orig. Odie) og deres ejer Harald Jensen (orig. Jon Arbuckle).
Serien er tegnet og skrevet af Jim Davis og blev første gang trykt 19. juni 1978. Serien produceres stadig i 2019.
Garfield har også medvirket i film og computerspil.

Garfield hed i begyndelsen Herman i Danmark. Man ændrede dog hurtigt navnet til det oprindelige. Da nogle af de første striber, der havde været i aviser og blade, blev samlet i albums, var navnet ændret i taleboblerne. Dog har Signe mindst én gang kaldt ham Herman efter ændringen.

Personer

Garfield 
Garfield er doven og meget overvægtig. Han er født på en italiensk restaurant, men hans ejer måtte skille sig af med ham fordi han åd af råvarerne. Han blev kort efter købt af Harald. Han hader slankekure, motion og mandage. Hans yndlingsbeskæftigelse er at: spise, sove, drikke kaffe, stjæle mad fra Harald og ødelægge hans ting, sparke til Futte og smække edderkopper med avisen. Garfield spiser alt undtagen rosiner, spinat, ansjoser og oliven, mens hans yndlingsret er lasagne. Han er orange med sorte striber og har store, dovne øjne.

Harald 
På engelsk: Jon Arbuckle.
Harald er meget nørdet og elsker mærkeligt tøj. Han har prøvet desperat at få en kæreste lige siden seriens begyndelse, men det mislykkes tit på grund af hans mærkelige fritidsinteresser, eller fordi Garfield ødelægger det. Harald har lagt an på den smukke dyrlæge Lisbeth (org. Liz). Hun har dog blankt afvist alle hans tilnærmelser, hvilket der kommer en del komiske situationer ud af. Dog er Lisbeth dog pludselig blevet kæreste med Harald, efter den første Garfield-film, hvor de to bliver forelskede. I 2006 startede en række striber fra onsdag den 17. juli, hvor Harald inviterer en anden kvinde (på engelsk kaldet Ellen) ud, og de går efterfølgende på restaurant, hvor Harald i striben fra lørdag den 22. juli ser Lisbeth være sammen med en anden mand. Hun erklærer siden sin interesse for Harald, og fredag den 28. juli kysser de to hinanden og har siden da været kærester.

Harald prøver også tit at få Garfield til at opføre sig som en normal kat, ved at prøve at give ham garnnøgler og gummimus, men uden held.

Futte 
På engelsk: Odie.
Futte er ikke særlig klog, han står tit og stirrer dumt ud i luften med tungen langt ud af munden, imens han savler. Han bliver tit sparket af Garfield, som også stjæler hans mad, men det omvendte kan også ske.

Lisbeth 
Lisbeth, kaldet Liz, er Haralds "nogle gange kæreste" og Garfields dyrlæge. Harald aftaler nogle gange med Garfield, at han skal hoste med vilje, så han kan komme hen til dyrlægen, hvor Liz arbejder, så Harald kan komme tættere på hende.

Signe 
På engelsk: Arlene.
Signe er en hunkat som har et "on'n'off" forhold med Garfield, men problemet er, at Signe ikke kan lide Garfield.

Bettemus 
På engelsk: Nermal.
Bettemus er en killing, som alle, undtagen Garfield, synes er vildt nuttet.
Bettemus dukker med jævne mellemrum op for at drille Garfield, primært ved at nævne Garfields fedme og alder. Dette resulterer ofte i, at Garfield sender Bettemus til Abu Dhabi.

Album og bøger 
Album:
 Garfield 1: Garfield – den lede hankat
 Garfield 2: Garfield elsker alle – slags lasagne, naturligvis!
 Garfield 3: Garfield overgi'r sig aldrig
 Garfield 4: Garfield vender frygteligt tilbage
 Garfield 5: Kalorier er bedre end fast arbejde
 Garfield 6: Garfield gør en god gerning!
 Garfield 7: Midnatsluskeren
 Garfield 8: Gør det igen, Futte!
 Garfield 9: Garfields Niende
 Garfield 10: Surt show!
 Garfield 11: Garfields 10. år.
 Garfield 12: Garfield træder i spinaten
 Garfield 13: Ulykkesfuglen
 Garfield 14: Garfield rabler videre
 Garfield 15: Garfield løber panden mod muren
 Garfield 16: Se min smukke navle
 Garfield 17: Alias Al Catpote
 Garfield 18: Garfield hænger i
 Garfield 19: Kan du gætte hvem jeg er?
 Garfield 20: Lige i øjet!
 Garfield 21: Garfield flader ud
 Garfield 22: Kælekatten
 Garfield 23: Tango for to
 Garfield 24: Fyrig, fed og ferieklar
 Garfield 25: Garfield går på med krum hals
 Garfield 26: Med hånden på hjertet
 Garfield 27: Det er tanken der tæller
 Garfield 28: Garfields 20. år.
 Garfield 29: Alle mavekneb gælder
 Garfield 30: Der er altid plads til en til
 Garfield 31: Garfield nyder udsigten
 Garfield 32: Kattens kværn!
 Garfield 33: Kattevagten
 Garfield 34: Fint skal det være
 Garfield 35: Picatto
 Garfield 36: Mandag igen!
 Garfield 37: Kogebøger ligger godt i maven
 Garfield 38: Snehunden glammer
 Garfield 39: Smil!
 Garfield 40: Garfield dyrker redskabsgymnastik
 Garfield 41: Garfield giver piben en anden lyd
 Garfield 42: Fart over feltet
 Garfield 43: I glas og ramme
 Garfield 44: Holder tungen lige i munden
 Garfield 45: Dinner transportable

Farvealbum:
 Garfield 1 : Gi'r verden kulør
 Garfield 2 : I farverne
 Garfield 3 : Ej blåt til lyst
 Garfield 4 : Farver for og farver bag
 Garfield 5 : Maler byen rød
 Garfield 6 : Flere farver til alle
 Garfield 7 : Drøn på farverne
 Garfield 8 : Fest og farver
 Garfield 9 : Blå mandag
 Garfield 10 : Hvide løgne varer længst
 Garfield 11 : Gør sine hoser grønne
 Garfield 12 : Den knaldgule pirat
 Garfield 13 : Rent og skært blålys
 Garfield 14 : Kolorit på hverdagen
 Garfield 15 : Guld og grønne skove
 Garfield 16 : Kulørt kogevask
 Garfield 17 : En kat ser rødt
 Garfield 18 : På bølgen blå
 Garfield 19 : Den røde tråd
 Garfield 20 : Det Kulørte Udvalg
 Garfield 21 : På stjernetæpper lyseblå

Garfield-bøger:
 Garfield: Skal det være os...
 Garfield: Er jeg ikke kær...
 Garfield: Overkatten og undermåleren

Garfield-TV-bøger:
 Garfield i kassen
 Garfield i byen
 Garfield i vildnisset
 Garfield som sørøver
 Garfield på vulkaner

Garfield special:
 Garfields store 20-års fødselsdagsbog

Garfield læs selv-bøger:
 Den mystiske mumie
 Garfield og monsterlæreren

Film 
 Garfield: The Movie
 Garfield: A Tail of Two Kitties
 Garfield: As him himself
 Garfield Gets Real

Computerspil 
Commodore 64:
 Create With Garfield 
 Garfield: Big, Fat, Hairy Deal 
 Garfield: Winther's Tale
Game Gear:
 Garfield: Caught in the Act
Nintendo Entertainment System: 
 Garfield no Isshukan (Japansk)
Sega Mega Drive:
 Garfield: Caught in the Act
Gameboy Advance:
 Garfield: The Search For Pooky
 Garfield and His Nine Lives
Nintendo DS:
 Garfield: Tale of Two Kitties
 Garfields Nightmare
Playstation 2:
 Garfield: Saving Arleene
 Garfield: Tale of Two Kitties
PC:
 Garfield: Caught in the Act
 Garfield: Tale of Two Kitties
 Garfield: Toons

Animation (The Garfield Show) 
Den animerede version af Garfield, The Garfield Show, kan ses på Cartoon Network, Brunos Kloshow på DR1 og på Netflix.

Danske Stemmer 

 Thomas Mørk – Bettemus
 Josephine Philips – Camilla
 Josephine Philips – Caroline
 Vibeke Dueholm – Erna Skohorn
 Troells Walther Toya – Fortæller
 Torben Zeller – Garfield
 Johannes Lassen – Harald Jensen
 Thomas Mørk – Herman
 Jan Tellefsen – Ib
 Vibeke Dueholm – Karen Margrethe
 Joy-Maria Frederiksen – Lisbeth
 Nikolaj Bjørn-Andersen – Piv
 Lars Thiesgaard – Rotling
 Chresten Speggers Simonsen – Sesam
 Thomas Mørk – Vito
 Chresten Speggers Simonsen 
 Jan Tellefsen
 Josephine Philips
 Joy-Maria Frederiksen
 Julie Lund
 Lars Thiesgaard
 Nikolaj Bjørn-Andersen
 Troells Walther Toya
 Vibeke Dueholm

Se også 
James A. Garfield, amerikansk præsident
Jim Davis, skaberen af Garfield

Kilder

Eksterne henvisninger 

Garfield.com – Den officielle Garfield side
Garfield på ComicWiki

Tegneseriefigurer
Humor
Tegneserier fra USA
Fiktive katte